เลขาธิการ กกต. ขอโทษประชาชนที่ระบบลงทะเบียนเลือกตั้งล่วงหน้ามีปัญหา
นายแสวง บุญมี เลขาธิการคณะกรรมการการเลือกตั้ง (กกต.) กล่าวถึงกรณีเกิดปัญหาในระบบการลงทะเบียนเลือกตั้งล่วงหน้าที่ระบบล่ม ว่า ต้องขอโทษประชาชนที่อาจเกิดจากปัญหาระบบหน่วงตั้งแต่ 21.00 น เมื่อคืนที่ผ่านมา โดยปกติแล้วระบบสามารถรองรับผู้ใช้งานได้ 4,000 คนต่อ 1 วินาที แต่เมื่อคืนอาจจะมากกว่านั้นจึงทำให้เกิดปัญหา ซึ่งสำนักทะเบียนพยายามแก้ไข ทั้งนี้หากมีผู้ที่ลงทะเบียนแล้วค้างอยู่ในระบบให้แจ้งว่า ได้มีการลงเลือกตั้งพื้นที่ใด เนื่องจากการลงทะเบียนใช้สิทธิ์เลือกตั้งล่วงหน้ายังไม่สมบูรณ์จะมีการอำนวยความสะดวกให้ เพื่อดูแลไม่ให้เสียสิทธิ์ ซึ่งจนถึงขณะนี้ กกต. ยังขอแก้ไขและไม่สามารถตอบได้ว่าจะขยายเวลาลงทะเบียนหรือไม่เลขาธิการ กกต. กล่าวว่า ตัวเลขการลงทะเบียนเลือกตั้งล่วงหน้านอกเขตและนอกราชอาณาจักร ขณะนี้ได้รับรายงานว่ามีผู้ลงทะเบียนมาแล้วกว่า 2,400,000 คน และยังกรอกรายละเอียดลงในระบบไม่ครบคาดการณ์ว่าตัวเลขผู้ลงทะเบียนจะใกล้เคียงกับการเลือกตั้ง เมื่อปี 2562 ที่มีผู้ลงทะเบียนกว่า 2,600,000 คน พร้อมคาดว่า การเลือกตั้งครั้งนี้จะมีผู้ออกมาใช้สิทธิ์ร้อยละ 80